CELEX: C2005/143/33
Language: el
Date: 2005-06-11 00:00:00
Title: Υπόθεση C-142/05: Αίτηση για την έκδοση προδικαστικής αποφάσεως που υπέβαλε το Luleå Tingsrätt με διάταξη της 21ης Μαρτίου 2005 στην υπόθεση Εισαγγελική Αρχή κατά Percy Mickelsson και Joakim Roos

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/23
            
         Αίτηση για την έκδοση προδικαστικής αποφάσεως που υπέβαλε το Luleå Tingsrätt με διάταξη της 21ης Μαρτίου 2005 στην υπόθεση Εισαγγελική Αρχή κατά Percy Mickelsson και Joakim Roos
   (Υπόθεση C-142/05)
   (2005/C 143/33)
   Γλώσσα διαδικασίας: η σουηδική
   Με διάταξη της 21ης Μαρτίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 24 Μαρτίου 2005, το Luleå Tingsrätt, στο πλαίσιο της διαφοράς μεταξύ Εισαγγελικής Αρχής αφεντός και Percy Mickelsson και Joakim Roos αφετέρου, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               
                           α)
                        
                        
                           Απαγορεύουν τα άρθρα 28 ΕΚ έως 30 ΕΚ τις εθνικές διατάξεις οι οποίες προβλέπουν απαγόρευση της χρήσεως ατομικών σκαφών (jet ski) σε άλλα μέρη πλην των διαύλων γενικής ναυσιπλοΐας ή των θαλασσίων ζωνών ως προς τις οποίες οι αρχές τοπικής αυτοδιοικήσεως έχουν θεσπίσει διατάξεις επιτρέπουσες τη χρήση των σκαφών αυτών, όπως είναι οι διατάξεις της σουηδικής vattenskoterförordningen (κανονιστικής αποφάσεως περί των ατομικών σκαφών);
                        
                     
                           β)
                        
                        
                           Απαγορεύουν άλλως τα άρθρα 28 ΕΚ έως 30 ΕΚ την εκ μέρους κράτους μέλους εφαρμογή τέτοιων διατάξεων κατά τρόπον ώστε η χρήση ατομικών σκαφών να απαγορεύεται και σε θαλάσσιες ζώνες ως προς τις οποίες οι αρχές τοπικής αυτοδιοικήσεως δεν έχουν ακόμη ερευνήσει αν πρέπει να θεσπίσουν διατάξεις επιτρέπουσες τη χρήση των σκαφών αυτών;
                        
                     
         
               2.
            
            
               Απαγορεύει η οδηγία 2003/44/ΕΚ (1) του Ευρωπαϊκού Κοινοβουλίου και του Συμβουλίου, της 16ης Ιουνίου 2003, για τροποποίηση της οδηγίας 94/25/EΚ για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής, τέτοιες εθνικές διατάξεις περί απαγορεύσεως της χρήσεως ατομικών σκαφών όπως οι προεκτεθείσες;
            
         
      (1)  ΕΕ L 214, 26.8.2003, σ. 18.